**SÚŤAŽNÉ PODKLADY**

v rámci prieskumu trhu na predmet zákazky

***„Rekonštrukcia ovčína a rekonštrukcia maštale na ovčín“***

Prieskum trhu realizovaný podľa Usmernenia Pôdohospodárskej platobnej agentúry č. 8/2017k obstarávaniu tovarov, stavebných prác a služieb financovaných z PRV SR 2014-2020 v znení jeho aktualizácie č. 2

(ďalej len „Súťažné podklady“)

Zodpovedný za opis predmetu zákazky, za stanovenie kritérií na vyhodnotenie ponúk, podmienok účasti a obchodných podmienok:

Lenartovce dňa 17.08.2020

 **JUDr. Martin Záhumenský**

 Konateľ

|  |  |  |
| --- | --- | --- |
|  |

|  |
| --- |
|  AGR s.r.o.  |

 |

**August**

**2020**

**Časť I.**

**Všeobecné informácie**

1. Identifikačné údaje:
	1. **Identifikácia obstarávateľa:**

Obchodné meno: AGR s.r.o.

Sídlo: 97 Lenartovce 980 44

IČO: 36 774 910

Štatutárny orgán: JUDr. Martin Záhumenský - konateľ

 (ďalej len „obstarávateľ“)

Email: agrkurcik@centrum.sk

Web: http://agrsro.sk/

* 1. **Kontaktná osoba v prípade prieskumu trhu:**

Meno a priezvisko, titl.: PhDr. Eva Kmecová

Email: info@akcepta.sk

Mobil: 0918 374 866

Alebo

 **Vo veciach prieskumu trhu a technických:**

Meno a priezvisko, titl.: JUDr. Martin Záhumenský

Email: agrkurcik@centrum.sk

Mobil: 0908701285

1. Predmet zákazky:
	1. **Názov predmetu zákazky:**

***„Rekonštrukcia ovčína a rekonštrukcia maštale na ovčín “***

* 1. **Druh zákazky:**

Zákazka na uskutočnenie stavebných prác.

* 1. **Podrobné vymedzenie predmetu zákazky:**

 Predmetom zákazky sú stavebné práce týkajúce sa rekonštrukcie ovčína a rekonštrukcie maštale na ovčín. Obstarávateľ poskytuje podrobné vymedzenie predmetu zákazky vo forme výkazu výmer je špecifikované v Prílohe č. 2 týchto Súťažných podkladov, ktorá je pre všetkých dodávateľov záväzná a nemenná a musia z nej vychádzať pri tvorbe svojej ponuky.

* 1. Predmet zákazky sa nedelí na časti.
	2. **Forma vzniku záväzku:**

Na základe výsledkov tohto prieskumu trhu bude uzatvorená Zmluva o dielo podľa ustanovení § 536 a nasl. zákona č. 513/1991 Zb. Obchodného zákonníka v znení neskorších predpisov. Návrh Zmluvy o dielo tvorí prílohu č. 3 tejto Výzvy.

1. **Predpokladaná hodnota zákazky:**

Predpokladaná hodnota zákazky je stanovená aritmetickým na 263.901,33 EUR bez DPH.

1. **Miesto a lehota poskytnutia/uskutočnenia predmetu zákazky:**
	1. **Miesto poskytnutia predmetu zákazky:** Okres Rimavská Sobota, obec Neporadza,

Rekonštrukcia ovčína- parc. č. 233,

Rekonštrukcia maštale na ovčín- 228

* 1. **Lehota poskytnutia predmetu zákazky:**

Lehota poskytnutia predmetu zákazky je najneskôr dodať do **12** mesiacov kupujúcemu odo dňa nadobudnutia vystavenia záväznej písomnej objednávky kupujúcim predávajúcemu.

1. **Zdroj finančných prostriedkov:**
	1. Zákazka bude financovaná:
		1. z prostriedkov štátneho rozpočtu Slovenskej republiky,
		2. z prostriedkov EÚ – PRV SR 2014 – 2020,
		3. z vlastných zdrojov obstarávateľa,
	2. Platba za plnenie predmetu zákazky sa bude realizovať formou bezhotovostného platobného styku v mene euro (EUR), bankovým prevodom na účet.
	3. Zmluva o poskytnutí NFP:

Kód výzvy: 6/PRV/2015

Kód projektu: 041BB060157

Názov opatrenia/podopatrenia/názov činnosti operácie: 4- Investície do hmotného majetku -časť A) Investície do hmotného majetku prispievajúce k zlepšeniu konkurencieschopnosti, využívania vody a OZE v poľnohospodárstve

1. **Variantné riešenia:**
2. Neumožňuje sa predloženie variantných riešení.

**Časť II.**

**Vypracovanie a predkladanie ponúk**

1. **Obsah ponuky:**
	1. Obstarávateľ požaduje, aby uchádzač predložil v ponuke nasledovné doklady:
		1. **Titulný list** obsahujúci identifikačné údaje uchádzača (obchodné meno, sídlo, IČO, DIČ, IČ DPH, štatutárny orgán, kontaktnú osobu, email, telefón);
		2. **Doklad o oprávnení uskutočňovať stavebné práce**, ktorý je predmetom zákazky **-** doklady v deň odoslania ponuky obstarávateľovi nesmú byť staršie ako 3 mesiace (originál alebo úradne overená kópia); pokiaľ má uchádzač sídlo mimo územia Slovenskej republiky, originál alebo úradne overenú fotokópiu dokumentu, ktorý podľa právneho poriadku štátu, v ktorom má uchádzač sídlo, dostatočne preukazuje oprávnenie uchádzača realizovať predmet zákazky a ktorý v deň odoslania ponuky obstarávateľovi nebude starší ako 3 mesiace
		3. **Čestné prehlásenie**,
		* ak je **uchádzač právnická osoba**, čestné vyhlásenie uchádzača o neexistencii právoplatného odsúdenia za trestné činy, o neporušení zákazu nelegálnej práce a o neexistencii nepovolených skutočností, s uvedením, že záväzný vzor je prílohou č. 4.1 týchto Súťažných podkladov,
		* ak je **uchádzač fyzická osoba**, čestné vyhlásenie uchádzača o neexistencii právoplatného odsúdenia za trestné činy, o neporušení zákazu nelegálnej práce a o neexistencii nepovolených skutočností, ktorého záväzný vzor je prílohou č. 4.2 týchto Súťažných podkladov.
		1. **Návrh uchádzača na plnenie kritérií** (podpísaný a opečiatkovaný štatutárnym orgánom uchádzača), ktorý tvorí Prílohu č. 1 týchto Súťažných podkladov;
		2. **Čestné vyhlásenie uchádzača, že súhlasí s obchodnými podmienkami** uvedenými v návrhu Zmluvy o dielo (vzor čestného vyhlásenia tvorí prílohu č. 3 týchto Súťažných podkladov);
		3. **Referencie- cit. z Usmernenia PPA :**

 ,, Pri Obstarávaní realizácie stavebných prác predloží každý Uchádzač referencie  od jedného alebo niekoľkých  užívateľov stavieb, ktorým Uchádzač uskutočnil stavebné práce obdobného charakteru, ako je predmet Zákazky, a to **v období 5 rokov predchádzajúcich dňu odoslania Ponuky Obstarávateľovi**. Za stavebné práce obdobného charakteru bude Poskytovateľ považovať všetky pozemné a inžinierske stavby.

**Minimálny počet referencií**, ktoré musí Obstarávateľ predložiť Poskytovateľovi vo vzťahu ku každému Uchádzačovi:

1. **jedna referencia**, ak preukáže realizáciu stavebných prác Uchádzačom v hodnote aspoň **95% PHZ** alebo
2. **najmenej dve referencie**, ak **každá** z nich preukáže realizáciu stavebných prác Uchádzačom v hodnote **aspoň** **70% PHZ**.

Ak je v referencii suma vykonaných stavebných prác vyjadrená v inej sume ako euro, pre účely posúdenia splnenia podmienky podľa písm. a) alebo písm.) bodu 11.8.2 a prepočet tejto sumy na menu euro, použije Poskytovateľ kurz NBS, platný v deň uzavretia predmetnej zmluvy o realizácii stavebných prác.

Uchádzač môže predložiť viac referencií **od rovnakého užívateľa stavby**, ak sú vystavené k realizácii rôznych stavieb a spĺňajú ostatné podmienky podľa bodu 11.8 (najmä bod 11.8.2 a11.8.4).

Referencie **nemôžu byť v deň odoslania Ponuky Obstarávateľovi staršie ako 5 rokov**.

Poskytovateľ neakceptuje referenciu na realizáciu stavebných prác, ak predmetná stavba nebola v čase vystavenia referencie ukončená.

V prípade referencií vystavených užívateľom stavby z územia mimo Slovenskej republiky a Českej republiky, má Poskytovateľ právo takúto referenciu neuznať, ak si nemôže pravdivosť a úplnosť referencie spoľahlivo overiť. V takom prípade Poskytovateľ vyzve Obstarávateľa, aby od Uchádzača vyžiadal inú referenciu.

Poskytovateľ akceptuje aj referencie na stavebné práce, na ktorých sa Uchádzač podieľal ako **subdodávateľ**. V takýchto prípadoch Uchádzač doručí:

* + 1. fotokópiu zmluvy, na základe ktorej bola príslušná investícia vzťahujúca sa k referenciám realizovaná a zároveň
		2. referenciu vystavenú hlavnému dodávateľovi stavebných prác.

Každá referencia musí byť:

* + 1. originál alebo úradne overená fotokópia (s výnimkou referencie podľa bodu 11.8.10),
		2. podpísaná Užívateľom stavby,
		3. s dátumom a podpisom Štatutárneho orgánu Uchádzača a s odtlačkom pečiatky Uchádzača, na spodnej strane referencie.

Každá referencia musí obsahovať všetky náležitosti uvedené v nezáväznom vzore referencie, ktorý je prílohou č. 5 Usmernenia. Uchádzač nie je povinný použiť vzor referencie, ktorý je prílohou č. 5 Usmernenia, avšak referencia musí obsahovať všetky náležitosti uvedené vo vzore.

Poskytovateľ akceptuje fotokópiu referencií z údajov o hospodárskom subjekte vedených
v informačných systémoch Úradu pre verejné obstarávanie podľa ZVO, v registri – **Evidencia referencií**. Referencie nemôžu byť **v deň odoslania Ponuky Obstarávateľovi staršia ako 5 rokov** a fotokópia referencie musí byť podpísaná Štatutárnym orgánom Uchádzača, s uvedením dátumu podpisu a s odtlačkom pečiatky Uchádzača.“

**Vzor tlačiva v zmysle Usmernenia PPA tvorí prílohu č. 6 súťažných podkladov.**

* + 1. **Pamäťové médium** (uzavreté neprepisovateľné CD) s obsahom scanu originálu cenovej popnuky. Uchádzač zároveň predloží rozpočet členený podľa položiek v elektronickej podobe vo formáte, ktorý umožňuje vyhľadávanie a spracovávanie údajov (Excel).
	1. **Úspešný uchádzač bude musieť zároveň predložiť Výpis z registra trestov štatutárneho orgánu a právnickej osoby, a to v súlade s bodom 10.5 týchto Súťažných podkladov.**
1. **Predkladanie a vyhodnotenie ponúk:**
	1. Uchádzač je povinný predložiť ponuku s dokladmi podľa bodu 7 týchto Súťažných podkladov, a to najneskôr do ***30.09.2020 o 12:00 hod.***
	2. Uchádzač doručí ponuku **výlučne doporučenou poštou** na adresu sídla obstarávateľa bode 1.1 týchto Súťažných podkladov.
	3. Cenová ponuka a ďalšie doklady a dokumenty uchádzača musia byť v slovenskom/českom jazyku. Cenová ponuka a ďalšie doklady a dokumenty uchádzača so sídlom mimo územia Slovenskej republiky musia byť predložené v pôvodnom jazyku a súčasne musia byť úradne preložené do slovenského jazyka (opatrené úradnou pečiatkou prekladateľa) okrem dokladov v českom jazyku. V rámci obstarávania bude posúdená verzia ponuky v slovenskom jazyku.
	4. Uchádzač je povinný doručiť kompletnú cenovú ponuku v dvoch listnných vyhotoveniach, **a to v dvoch origináloch alebo v dvoch úradne overených kópiach**. Uchádzač zároveň predloží kompletnú ponuku aj v elektronickej podobe (scan originálu) a ocenený výkaz výmer vo formáte Excel na pamäťovom médiu (uzavreté neprepisovateľné CD).
	5. Cenové ponuky sa predkladajú v mene EUR bez DPH.
	6. Uchádzač predloží ponuku v zalepenom, uzavretom, nepriehľadnom obale s viditeľným označením:

***„PRIESKUM TRHU – NEOTVÁRAŤ“***

***Názov predmetu zákazky: „Rekonštrukcia ovčína a rekonštrukcia maštale na ovčín“***

* 1. Cenová ponuka uchádzača musí mať písomnú formu a musí byť potvrdená podpisom štatutárneho orgánu uchádzača alebo ním poverenej osoby s uvedením dátumu vyhotovenia cenovej ponuky.
	2. Otváranie a vyhodnotenie ponúk sa uskutoční dňa ***30.09.2020 o 14:00 hod.*** v sídle obstarávateľa. Uchádzači, ktorí predložia ponuku, sa môžu zúčastniť otvárania obálok s ponukami. Vyhodnotenie ponúk je neverejné.

**Časť III.**

**Vyhodnocovanie ponúk**

1. **Kritérium na vyhodnocovanie ponúk**:
	1. Jediným kritériom na vyhodnotenie ponúk je **najnižšia celková cena za dodanie predmetu zákazky v EUR bez DPH,** zaokrúhlená matematicky na 2 desatinné miesta.
	2. Poradie uchádzačov sa určí vyhodnocovaním ponúk, a to porovnaním výšky navrhnutých ponúknutých cien za poskytnutie predmetu zákazky, vyjadrených v EUR bez DPH, uvedených v jednotlivých ponukách uchádzačov. Úspešný bude ten uchádzač, ktorý navrhol/požaduje za poskytnutie predmetu zákazky najnižšiu celkovú cenu v EUR bez DPH. Poradie ostatných uchádzačov sa zostaví podľa predložených ponúk vzostupne od 2 po x, kde x je počet uchádzačov, ktorí predložili ponuku.
	3. V prípade, ak bude cenová ponuka aj napriek pokynom obstarávateľa predložená v inej mene ako EUR bude prepočítaná na EUR (kurz prepočtu na EUR obstarávateľ prepočíta kurzom Národnej banky Slovenska (ďalej len „NBS“) platným v deň vypracovania cenovej ponuky v zahraničnej mene uchádzačom a prepočet potvrdí svojím podpisom).
2. **Vyhodnocovanie predložených ponúk:**
	1. Obstarávateľ najprv vyhodnotí ponuky z hľadiska splnenia obsahových požiadaviek podľa bodu 7 týchto Súťažných podkladov a z hľadiska splnenia požiadaviek na predmet zákazky zadané obstarávateľom.
	2. V prípade, ak uchádzač nepredloží kompletnú dokumentáciu k cenovej ponuke, obstarávateľ vyzve uchádzača na doplnenie dokumentácie a zároveň predĺži lehotu na vyhodnotenie ponúk.
	3. Následne obstarávateľ vyhodnotí ponuky uchádzačov, ktorí spĺňajú obsahové požiadavky na ponuku a požiadavky na predmet zákazky a zostaví poradie uchádzačov podľa bodu 9 týchto Súťažných podkladov.
	4. Po vyhodnotení ponúk obstarávateľ písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov. Úspešnému uchádzačovi obstarávateľ oznámi, že jeho ponuku prijíma. Neúspešnému uchádzačovi obstarávateľ oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk obstarávateľ uvedie aj identifikáciu úspešného uchádzača, informáciu o charakteristikách a výhodách prijatej ponuky.
	5. Víťazný uchádzač pred podpisom Zmluvy doručí Obstarávateľovi:
* ak je víťazný uchádzač fyzická osoba, originál alebo úradne overenú fotokópiu výpisu z registra trestov Víťazného uchádzača, **ktoré v deň odoslania Obstarávateľovi nebudú starší ako 3 mesiace**,
* ak je víťazný uchádzač právnická osoba, originály alebo úradne overené fotokópie výpisov z registra trestov všetkých členov Štatutárneho orgánu Víťazného uchádzača, všetkých členov dozornej rady Víťazného uchádzača (ak sú), prípadne prokuristov (ak sú), **ktoré v deň odoslania Obstarávateľovi nebudú staršie ako 3 mesiace**. Ak má osoba podľa predchádzajúcej vety trvalý pobyt mimo územia Slovenskej republiky a štát jeho trvalého pobytu uvedený dokument ani iný rovnocenný dokument, dokument možno nahradiť čestným vyhlásením tejto osoby podľa predpisov platných v štáte jej trvalého pobytu. Čestné vyhlásenie **nebude v deň odoslania Obstarávateľovi staršie ako 3 mesiace**.
* ak je víťazný uchádzač právnická osoba, originál alebo úradne overenú fotokópiu výpisu z registra trestov právnickej osoby, **ktoré v deň odoslania Obstarávateľovi nebudú staršie ako 3 mesiace**,
* ak je víťazný uchádzač právnická osoba, má sídlo mimo územia Slovenskej republiky a štát jeho sídla výpis z registra trestov právnických osôb ani iný rovnocenný dokument nevydáva, dokument možno nahradiť čestným vyhlásením Víťazného uchádzača podľa predpisov platných v štáte jeho sídla. Čestné vyhlásenie **nebude v deň odoslania Obstarávateľovi staršie ako 3 mesiace**.
1. **Doplňujúce informácie:**
	1. Obstarávateľ si vyhradzuje právo neprijať ani jednu z predložených ponúk v prípade, že predložené ponuky budú nad rámec finančných možností obstarávateľa alebo predložené ponuky nebudú spĺňať požiadavky na predmet zákazky, ako napríklad ponuka obsahuje obmedzenia resp. výhrady, ktoré sú v rozpore so špecifikáciou, alebo obsahuje iné množstvá alebo iné predmety ako tie, ktoré sú uvedené v špecifikácií predmetu zákazky, a to z dôvodu vzniku neoprávnených nákladov vo väzbe k projektu.
	2. Všetky náklady spojené s prípravou a predložením ponuky znáša uchádzač bez finančného nároku voči objednávateľovi.
	3. Uchádzač sa zaväzuje, že umožní všetkým kontrolným subjektom uplatňovať kontrolu obchodných dokumentov a vecnú kontrolu v súvislosti s realizáciou projektu.

11.4. Predmet zákazky sa nedelí na časti, pretože jednotlivé zložky predmetu zákazky sú navzájom súvisiace a objektívne tvoria neoddeliteľný celok a  činnosti v tomto prípade spolu miestne, časovo a funkčne súvisia.

 Zároveň obstarávateľ má za to, že predmet zákazky neobsahuje žiadne časti predmetu zákazky, ktoré by akýmkoľvek spôsobom mohli fungovať, respektíve by mohli byť dodané samostatne. Predmet zákazky neobsahuje vo svojej špecifikácii žiadnu položku, ktorá/ú by po akejkoľvek stránke ( najmä po stránke technickej, ekonomickej ...) bolo možné súťažiť samostatne.

Z preambuly smernice EP a R 2014/24/EÚ o verejnom obstarávaní a o zrušení smernice 2004/18/ES (recitál 78) pritom vyplýva, že ak sa obstarávateľ rozhodne, že by nebolo vhodné rozdeliť zákazku na časti, dôvodom takéhoto rozhodnutia by napríklad mohlo byť, že potreba koordinácie jednotlivých dodávateľov častí zákazky by mohla predstavovať vážne riziko ohrozenia riadneho plnenia zákazky.

Predmet zákazky nie je rozdelený na časti a  špecifikácia zadefinovaná v súťažných podkladoch a ich prílohách nijako neobmedzuje väčší prístup k obstarávaniu zo strany malých – stredných podnikov a zároveň nediskriminuje potencionálnych uchádzačov, ktorí by sa mohli prihlásiť do súťaže. Obstarávateľ má za to, že dodržiava princípy hospodárnosti, efektívnosti, proporcionality a nediskriminácie.

* 1. Vzhľadom na rozsah predmetu prieskumu trhu možno konštatovať, že potenciálni záujemcovia, ktorí sú malými a strednými podnikmi dokážu poskytnúť požadované stavebné práce.
	2. Ak má uchádzač, s ktorým obstarávateľ uzatvára Zmluvu, zákonnú povinnosť zápisu do registra partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, obstarávateľ ešte pred uzavretím Zmluvy preverí platné zapísanie uchádzača do registra partnerov verejného sektora.
	3. Obstarávateľ, ktorý je subjektom verejného sektora, nemôže uzavrieť zmluvu s tým, kto nie je zapísaný v registri partnerov verejného sektora napriek tomu, že mu povinnosť zápisu vyplýva z právnych predpisov,
	4. Obstarávateľ je pred uzavretím zmluvy povinný overiť, či subjekt povinnosť zápisu do registra splnil.
	5. Ak napriek výzve obstarávateľa víťazný uchádzač neposkytne súčinnosť nevyhnutnú k uzavretiu Zmluvy, obstarávateľ môže vyzvať na uzavretie Zmluvy uchádzača, ktorý bol druhý v poradí. Pokiaľ uchádzač, ktorý bol druhý v poradí, neposkytne súčinnosť nevyhnutnú k uzavretiu Zmluvy, obstarávateľ môže vyzvať uchádzača, ktorý bol tretí v poradí.

Prílohy:

Príloha č. 1 – Návrh na plnenie kritérií

Príloha č. 2 – Opis predmetu zákazky

Príloha č. 3 – Návrh Zmluvy

Príloha č. 4 – Čestné vyhlásenie

 4.1- Čestné vyhlásenie FO

 4.2- Čestné vyhlásenie PO

Príloha č. 5- Čestné vyhlásenie – súhlas s obchodnými podmienkami

Príloha č. 6- Vzor REFERENCIE